फोनपे
फोनपे एक डिजिटल पेमेंट सेवा प्रदान करने वाली एक कंपनी है, जिसका मुख्यालय बैंगलोर, भारत में स्थित है। इसकी स्थापना दिसम्बर 2015 में समीर निगम, राहुल चारी और बुर्जिन इंजीनियर ने की थी। यह एक एप है, जो अगस्त 2016 से यूपीआई का इस्तेमाल कर पैसे के आदान प्रदान की सुविधा प्रदान करता है। यह एप 11 भारतीय भाषाओं में उपलब्ध है। इस एप का इस्तेमाल कर लोग रकम भेज या प्राप्त कर सकते हैं। इसके अलावा मोबाइल रीचार्ज, डीटीएच, डाटा कार्ड एवं अन्य बिल भी भर सकते हैं। इसके अलावा यह कर बचाने वाले फ़ंड, बीमा, म्यूचुअल फ़ंड और सोना खरीदने की सुविधा भी देता है।